**UAB „UNIKOM“**

Įm.k. 302449573

BUKLETAVIMO ĮRENGIMO PIRKIMAS

KONKURSO SĄLYGOS

**TURINYS**

1. [BENDROSIOS NUOSTATOS 2](#_bookmark0)
2. [PIRKIMO OBJEKTAS 2](#_bookmark1)
3. [TIEKĖJŲ KVALIFIKACIJOS REIKALAVIMAI 2](#_bookmark2)
4. [PASIŪLYMŲ RENGIMAS, PATEIKIMAS, KEITIMAS 2](#_bookmark3)
5. [KONKURSO SĄLYGŲ PAAIŠKINIMAS IR PATIKSLINIMAS 3](#_bookmark4)
6. [PASIŪLYMŲ NAGRINĖJIMAS IR VERTINIMAS 4](#_bookmark5)
7. [PASIŪLYMŲ ATMETIMO PRIEŽASTYS 4](#_bookmark6)
8. [DERYBOS 5](#_bookmark7)
9. [SPRENDIMAS DĖL LAIMĖTOJO NUSTATYMO 5](#_bookmark8)
10. [PIRKIMO SUTARTIES SĄLYGOS 5](#_bookmark9)
11. [BAIGIAMOSIOS NUOSTATOS 6](#_bookmark10)
12. [PRIEDAI 6](#_bookmark11)

# BENDROSIOS NUOSTATOS

* 1. UAB „Unikom“ (toliau vadinama – Pirkėjas) įgyvendindama projektą „UAB Unikom skaitmeninimo technologijų diegimas“ Nr. 03.3.1-LVPA-K-854-02-0141), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti: **Bukletavimo įrengimą.**
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
	4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt/)*. 2022-02-10*
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Ula Kuprienė. Tiesioginis ryšys palaikomas tik elektroniniu paštu adresu info@iprint.lt

# PIRKIMO OBJEKTAS

2.1 Perkamas vienas Bukletavimo įrengimas, kurio savybės nustatytos pateiktoje techninėje specifikacijoje.

2.1. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.

* 1. Šis pirkimas į dalis neskirstomas, todėl pasiūlymas turi būti pateiktas visam nurodytam prekių kiekiui.
	2. Prekės turi būti pristatytos per 6 mėnesius nuo sutarties pasirašymo dienos. Prekių pristatymo terminas šalių sutarimu gali būti pratęstas maksimaliam 2 mėnesių terminui. Numatytas terminas apima įrangos transportavimą, sumontavimą, paleidimą, darbuotojų apmokymą ir kitus būtinus darbus.
	3. Prekių pristatymo vieta – Pikulo g. 53, LT-48433, Kaunas

# TIEKĖJŲ KVALIFIKACIJOS REIKALAVIMAI

3.1 Pirkėjas netikrina tiekėjų, dalyvaujančių pirkime, kvalifikacijos

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių arba anglų kalbomis
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas užklijuotame voke. Ant voko turi būti užrašytas *Pirkėjo pavadinimas, adresas,*

 *pirkimo pavadinimas, tiekėjo pavadinimas ir adresas.* Ant voko taip pat gali būti užrašas „Neatplėšti

iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.

* 1. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		3. kita konkurso sąlygose prašoma informacija ir (ar) dokumentai.
		4. Kartu su pasiūlymu turi būti pateikiamas išsamus siūlomo modelio įrangos aprašymas- techninė specifikacija, aprašymas, techninis pasas ar pan.
	2. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	3. Tiekėjas, pateikdamas pasiūlymą, turi siūlyti visą nurodytą prekių kiekį.
	4. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	5. Pasiūlymas turi būti pateiktas iki 2022 m. vasario 18 d. 10 val. (Lietuvos Respublikos laiku) atsiuntus jį paštu, per pasiuntinį, tiesiogiai atvykus šiuo adresu: UAB Unikom, Pikulo g. 53, LT-48433 Kaunas. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	6. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku
	7. Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekės kainą turi būti įskaityti visi mokesčiai ir visos tiekėjo išlaidos įrangos transportavimo (pristatymo) iki Pirkėjo, surinkimo, paleidimo, darbuotojų apmokymo išlaidos.
	8. Pasiūlymas turi galioti ne trumpiau nei 90 kalendorinių dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	9. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	10. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt/).
	11. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kurie pateikė komercinius pasiūlymus ir patalpina paaiškinimus www.esinvesticijos.lt puslapyje, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
	4. Pirkėjas nerengs susitikimų su tiekėjais dėl pirkimo dokumentų paaiškinimų. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgaliota palaikyti direktorė Ula Kuprienė. Tiesioginis ryšys palaikomas tik elektroniniu paštu adresu info@iprint.lt

# PASIŪLYMŲ NAGRINĖJIMAS IR VERTINIMAS

* 1. Vokų atplėšimo procedūra vyks 2022 m. vasario 18 d 13 val. (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Pirkimo organziatorius, tiekėjams ar jų įgaliotiems atstovams nedalyvaujant.
	4. Pirkimų organizatorius nagrinėja:
		1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		2. ar nebuvo pasiūlytos neįprastai mažos kainos;
	5. Iškilus klausimams dėl pasiūlymų turinio ir Pirkimo organziatoriui raštu paprašius šiuos duomenis paaiškinti arba patikslinti, tiekėjai privalo per Pirkimo organziatoriaus nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
	6. Jeigu pateiktame pasiūlyme Pirkimo organziatorius randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	7. Kai pateiktame pasiūlyme nurodoma neįprastai maža kaina, Pirkimo organziatorius turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	8. Pasiūlymuose nurodytos kainos bus vertinamos eurais.
	9. Pirkėjo neatmesti pasiūlymai vertinami pagal mažiausios kainos kriterijų. Kainos vertinamos eurais be PVM.

# PASIŪLYMŲ ATMETIMO PRIEŽASTYS

* 1. Pirkimo organizatorius atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

# DERYBOS

Derybos vykdomos nebus.

# SPRENDIMAS DĖL LAIMĖTOJO NUSTATYMO

* 1. Išnagrinėjusi, įvertinusi ir palyginusi pateiktus pasiūlymus, Pirkimo organziatorius nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkimo organziatorius siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

# PIRKIMO SUTARTIES SĄLYGOS

* 1. Pirkimo sutarties sąlygos:
		1. Prekių pateikimo terminas: 6 mėnesiai nuo sutarties pasirašymo dienos. Sutarties pratęsimo galimybė: gali būti pratęsta šalių sutarimu maksimaliam 2 mėnesių terminui.
		2. Atsiskaitymo sąlygos: 30 proc. išankstinis apmokėjimas per 10 dienų nuo sutarties pasirašymo dienos, 60 proc. sumos per 10 dienų iki prekių pristatymo (apmokėjimas prieš išsiunčiant, 10 proc. sumos per 30 dienų po prekių pristatymo ir įrangos perdavimo priėmimo akto pasirašymo.
		3. Pirkimo sutartis įvykdymo užtikrinimo reikalavimas: nereikalaujamas
	2. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
	3. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos;
	4. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
		4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	5. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
	6. Už pirkimo sutarties projekto pateikimą atsakingas Užsakovas.
	7. Vėluojant pristatyti Prekes ar jų dalį, Tiekėjas moka Pirkėjui delspinigius po 0,02 % už kiekvieną uždelstą dieną nuo neapmokėtos sumos. Delspinigių mokėjimas neatleidžia nuo visiško pasirašytos pirkimo-pardavimo sutarties sąlygų įvykdymo. Pirkėjui pirkimo-pardavimo sutartyje nurodytu laiku nesumokėjus Tiekėjui numatytos sumos, Pirkėjas moka delspinigius po 0,02 % už kiekvieną uždelstą dieną nuo neapmokėtos sumos.
	8. **BAIGIAMOSIOS NUOSTATOS**
	9. Tiekėjams pasiūlymų rengimo ir dalyvavimo *konkurse* išlaidos neatlyginamos.
	10. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
	11. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
	12. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
	13. **PRIEDAI**
	14. Techninė specifikacija;
	15. Pasiūlymo forma;

1 konkurso sąlygų priedas

# TECHNINĖ SPECIFIKACIJA

**PAGRINDINIAI REIKALAVIMAI BUKLETAVIMO ĮRENGIMUI**

* 1. UAB „Unikom“ (toliau vadinama – Pirkėjas) įgyvendindama projektą UAB Unikom skaitmeninimo technologijų diegimas“ Nr. 03.3.1-LVPA-K-854-02-0141, bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti: **bukletavimo įrengimą.**
	2. Kartu su pasiūlymu turi būti pateikiamas išsamus siūlomo modelio įrangos aprašymas- techninė specifikacija, aprašymas, techninis pasas ar pan.
	3. Įrangos charakteristikos:

|  |  |  |
| --- | --- | --- |
| **Eil. Nr.** | **Pavadinimas, paskirtis** | **Parametrai** |
|  | Vakuuminio diržo popieriaus padavimo sistema  | Turi būti  |
|  | Atskiras kiekvienos lentynos oro srauto ir vakuumo valdymas bei programavimas  | Turi būti  |
|  | Galimybe integruoti kiekvienos lentynos barkodini programavimą  | Turi būti  |
|  | Skaitmeninis formatų ir parametrų keitimas iš valdymo panelės, neatliekant jokio mechaninio darbo  | Turi būti  |
|  | Segimas iš vielinės ritės  | Turi būti  |
|  | Skaitmeninės spaudos popieriaus padavimo modulis su dviem lentynomis | Turi būti |
|  | Apatinės lentynos užkrovimas tiesiai iš karučio, kurio pakrovimo aukštis ne mažiau 200 mm | Turi būti |
|  | Produkcijos nupjovimas iš priekio  | Turi būti  |
|  | Galimybė integruoti į liniją (inline) bigavimo, perforavimo ir išilginio pjovimo modulį, programuojamą iš bendro ekrano su automatine kiekvieno lapo pozicijos korekcija | Turi būti  |
|  | Galimybė integruoti į liniją (inline) nugarėlės išrietimą, programuojamą iš bendro ekrano | Turi būti  |
|  | Produkcijos sukaupimo konvejeris  | Turi būti  |
|  | Įrenginio greitis (1-UP)  | Ne mažiau 2900 A5 bukletų per valandą  |
|  | Maksimalus bukleto storis  | Ne mažiau 4.0 mm  |
|  | Maksimalus popieriaus formatas  | Ne mažiau 320x460 mm  |
|  | Galimybė išplėsti popieriaus formatą iki | Ne mažiau 356x500 mm |
|  | Minimalus popieriaus formatas  | Ne daugiau 148x210 mm  |
|  | Apipjovimas iš priekio  | Nuo 1 mm iki 20 mm  |
|  | Maksimalus 1-UP bukleto dydis  | Ne mažiau 320x230 mm. |
|  | Minimalus 1-UP bukleto dydis | Ne daugiau 148x85 mm. |
|  | Maksimalus segamas storis | Ne mažiau 2.1 mm. |
|  | Segimo galvų skaičius | Ne mažiau 2 vnt. |
|  | Automatinis galvų išstatymas  | Turi būti  |
|  | Garantinis laikotarpis  | Ne mažiau 12 mėn.  |
|  | Įrangos modelio pristatymo rinkai data | 2017 m. ar vėlesnė |
|  | Įrenginys naujas/nenaudotas  | Turi būti  |

2 konkurso sąlygų priedas

**PASIŪLYMAS**

**DĖL BUKLETAVIMO ĮRENGIMO**

|  |
| --- |
|  20 - -  |
| *data* |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. konkurso skelbime, paskelbtame svetainėje [www.esinvesticijos.lt](http://www.esinvesticijos.lt/)
2. konkurso sąlygose;
3. pirkimo dokumentų prieduose.

Mes siūlome šias *prekes:*

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekių pavadinimas** | **Kiekis** | **Mato vnt.** | **Vieneto kaina, Eur (be PVM)** | **Vieneto kaina, Eur (su PVM)** |
| **1** | **2** | **3** | **4** | **5** | **6** |
| 1 | Bukletavimo įrengimas | 1 | vnt |  |  |

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

|  |  |  |
| --- | --- | --- |
| **Eil. Nr.** | **Pavadinimas, paskirtis** | **Parametrai** |
|  | Vakuuminio diržo popieriaus padavimo sistema  |  |
|  | Atskiras kiekvienos lentynos oro srauto ir vakuumo valdymas bei programavimas  |  |
|  | Galimybe integruoti kiekvienos lentynos barkodini programavimą  |  |
|  | Skaitmeninis formatų ir parametrų keitimas iš valdymo panelės, neatliekant jokio mechaninio darbo  |  |
|  | Segimas iš vielinės ritės  |  |
|  | Skaitmeninės spaudos popieriaus padavimo modulis su dviem lentynomis |  |
|  | Apatinės lentynos užkrovimas tiesiai iš karučio, kurio pakrovimo aukštis ne mažiau 200 mm |  |
|  | Produkcijos nupjovimas iš priekio  |  |
|  | Galimybė integruoti į liniją (inline) bigavimo, perforavimo ir išilginio pjovimo modulį, programuojamą iš bendro ekrano su automatine kiekvieno lapo pozicijos korekcija |  |
|  | Galimybė integruoti į liniją (inline) nugarėlės išrietimą, programuojamą iš bendro ekrano |  |
|  | Produkcijos sukaupimo konvejeris  |  |
|  | Įrenginio greitis (1-UP)  |  |
|  | Maksimalus bukleto storis  |  |
|  | Maksimalus popieriaus formatas  |  |
|  | Galimybė išplėsti popieriaus formatą iki |  |
|  | Minimalus popieriaus formatas |  |
|  | Apipjovimas iš priekio  |  |
|  | Maksimalus 1-UP bukleto dydis  |  |
|  | Minimalus 1-UP bukleto dydis |  |
|  | Maksimalus segamas storis |  |
|  | Segimo galvų skaičius |  |
|  | Automatinis galvų išstatymas  |  |
|  | Garantinis laikotarpis  |  |
|  | Įrangos modelio pristatymo rinkai data |  |
|  | Įrenginys naujas/nenaudotas  |  |

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |